
 HOTĂRÂREA nr. 13/ 2022
privind aprobarea reţelei şcolare de pe raza Municipiului Lupeni pentru anul școlar 2022-2023

hotărârea a fost aprobată prin vot liber exprimat cu unanimitate de voturi


consilierii locali Prof. Anița Burlacu, Prof. Aurelia Bucur, Prof. Rodica Cîmpean și Prof. Ioan Lucian Năsălean, anunțând un posibil conflict de interese s-au abținut de la dezbateri și vot


Consiliul local al Municipiului Lupeni,

Având în vedere Proiectul de hotărâre nr. 127/ 2021 precum si Referatul de aprobare nr. 14439/ 4 noiembrie 2021 prin care domnul Lucian Marius Resmeriță, Primar al Municipiului Lupeni, propune, în baza legislației, aprobarea reţelei şcolare de pe raza Municipiului Lupeni;

Analizând adresa nr. 4768/ 04.11.2021 a Inspectoratului Şcolar Judeţean Hunedoara înregistrată la registratura Primăriei Municipiului Lupeni sub numărul 14.439/ 04/11/2021 prin care se solicită întocmirea proiectului de hotărâre în vederea avizării sale și avizul conform nr. 5303/ 3/ 22.12.2021 acordat de Inspectoratul Școlar Județean Hunedoara pentru organizarea rețelei școlare a unităților de învățământ propusă de către Primarul Municipiului Lupeni ;
Văzând Raportul comun  nr. 14.483/ 05.11.2021 prezentat de  Biroul Administrație Publică Locală și Compartimentul juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


Ţinând cont de prevederile art. 19 alin. (4) și art. 61 alin. (1) şi (2) ale Legii nr. 1/ 2011 a educaţiei naţionale;

În conformitate cu prevederile Ordinului Ministrului Educației Naționale nr. 5511/ 2021  Metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de antepreşcolari/ preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2022-2023;

Cu aplicarea prevederilor Legii nr. 52/ 2003 privind transparența decizională în administrația publică, cu modificările și completările ulterioare;

În temeiul dispoziţiilor art. 129 alin. (1), alin. (2) lit. „d”, alin. (7) lit. „a”, „e” şi „s”, alin. (14) precum și art. 139 alin. (1) din Ordonanța de Urgență nr. 57/ 2019 privind Codul administrativ

HOTĂRĂŞTE

Art. 1 – Se aprobă reţeaua şcolară a unităţilor de învăţământ de pe raza Municipiului Lupeni pentru anul școlar 2022-2023 prezentată în anexa nr. 1 la hotărâre.
Art. 2 – Hotărârea poate fi atacată conform prevederilor Legii nr. 554/ 2004 a contenciosului administrativ.

Art. 3 – Hotărârea va fi comunicată Instituţiei Prefectului Judeţului Hunedoara în vederea verificării legalităţii şi Inspectoratului Şcolar al Judeţului Hunedoara.  

Anexa nr. 1 la H.C.L. nr. 13/ 2022
	Nr. crt.
	Unitatea de învăţământ cu personalitate juridică
	Unitatea de învăţământ

structură

	1.
	LICEUL  TEHNOLOGIC  LUPENI
personalitate juridica: DA


	

	2.
	LICEUL TEORETIC LUPENI

 - „Mircea Eliade”
personalitate juridica: DA
	ŞCOALA  GIMNAZIALĂ NR. 1 cu grădiniţă proprie

ŞCOALA  GIMNAZIALĂ NR. 2 


	3.
	ŞCOALA  GIMNAZIALĂ NR. 3
personalitate juridica: DA
	-

	4.
	GRĂDINIŢA  „LUMEA  COPIILOR”
personalitate juridica: DA

	· Grădiniţa cu Program Normal nr. 1
· Grădiniţa Program Normal nr. 2

